《九月十日宿下关驿书怀》
明代·童轩

西风吹冷思绵绵，老去诗篇只漫传。半夜邮亭鸡唱去，十年歧漫马蹄穿。

梁王宫殿生秋草，蒙国河山起暮烟。薄宦驱人何日了，欲将心事问苍天。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。